Diari Oficial de la Generalitat Valenciana


Sumari del DOGV 3248, del 22-05-1998 (1998/3349)

RESOLUCIÓ de 12 de febrer de 1998, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació José y Ana Royo.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3248

Data del DOGV
:   22-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3349


Data del document
:   12-02-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 12 de febrer de 1998, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació José y Ana Royo. [1998/X3349]
  
Vista la sol·licitud de data 13 de novembre de 1997, amb el número de Registre 59002, efectuada pel Sr. Francisco Quintanilla González, com a mandatari de la Fundación José y Ana Royo, en què se sol·licitava la inscripció de la dita entitat en el Registre de Fundacions de la Comunitat Valenciana, en base als següents
  
Antecedents de Fet
  
Primer
  
Que per escriptura de data 15 d'octubre de 1997, i amb número de protocol 7330, atorgada davant del notari de l'il·lustre Col·legi de València, Sr. Carlos Pascual de Miguel, compareix el Sr. Mariano-Bernardo Royo Cabrera, en el seu nom i en representació de Sra. Gloria Ferrer Boví, amb la voluntat de constituir en aquest acte la Fundació denominada Fundación José y Ana Royo.
  
A més a més, Sr. Enrique Lucas Oller, va comparèixer a l'esmentat acte, únicament per a acceptar la seua designació com a secretari no patró de la Fundació.
  
Segon
  
Segons l'article 3 dels seus Estatuts, la Fundació té per objecte: desenrotllar, promoure, incentivar, organitzar, subvencionar, promoure i participar en: 1. Activitats de beneficència, ajuda i socors social enteses en la seua més àmplia acceptació. 2. Activitats relacionades amb la investigació, la ciència i la cultura en totes les seues branques, tant al camp de la tecnologia, com de la salut i de les humanitats. 3. Desenrotllament, promoció i millora del món empresarial fomentant no sols el desenrotllament tecnològic, sinó l'humà, per a una millor implicació de tots els sectors productius en l'activitat de les empreses, amb especial interès per facilitar la millor preparació dels tècnics, dels directius, i del personal treballador i el desenvolupament de noves tècniques i productes.
  
De conformitat amb l'article 4t estatutari, les activitats de la Fundació per la seua naturalesa essencial no tenen beneficiaris delimitats perquè tant amb la finalitat benèfica que persegueix, com amb la cultural, investigadora i de progrés empresarial, es pretén en general coadjuvar a millorar la societat en diversos dels seus aspectes substancials, de manera que es podran aprofitar de les activitats fundacionals d'aquest àmbit totes les persones, empreses o entitats que a juí del Patronat ho meresquen, i procurar, no obstant això, que en la seua majoria es tracte de persones o entitats espanyoles.
  
Tercer
  
La dotació de la Fundació, segons consta en l'escriptura de constitució, de data 15 d'octubre de 1997, és de cent trenta-cinc milions de pessetes (508.645.092 PTA), aportada pels fundadors.
  
La realitat d'aquesta aportació dinerària s'acredita mitjançant un certificat de l'entitat de crèdit Banc de València, SA, incorporat a l'escriptura de constitució.
  
Quart
  
D'acord amb allò que s'ha previst en atorgament quart de l'acta fundacional i el títol III dels Estatuts, el Patronat és l'òrgan de govern, representació i administració de la Fundació. El Patronat estarà compost per un mínim de cinc i un màxim de nou membres. Seran patrons vitalicis els fundadors, Sr. Mariano-Bernardo Royo Cabrera i la Sra. Gloria Ferrer Boví. La resta de patrons seran designats pels mateixos fundadors en l'acte fundacional i exerciran el seu mandat per un termini de quatre anys, sense perjuí de la seua reelecció per decisió del Patronat, per iguals períodes de temps.
  
El Patronat inicial queda compost per les següents persones que van acceptar els seus càrrecs de conformitat amb la legislació vigent:
  
President: Sr. Mariano-Bernardo Royo Cabrera (membre vitalici).
  
Secretari (no patró): Sr. Enrique Lucas Oller.
  
Vocals: Sra. Gloria Ferrer Boví (membre vitalici); Sr. José Vidal Royo; Sr. José-Vicente Royo Cerdá; Sr. José-Ignacio Casanova Royo; Sr. Dionisio García de la Fuente, i Sr. Gerardo Salvador Coderch.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució inclou en el títol I, capítol II, secció II, article 34, el dret de fundació per a fins d'interès general.
  
Segon
  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de fins d'interès general, circumstàncies que concorren en aquest cas.
  
Tercer
  
Examinats els fins de la Fundació, la dotació així com l'aportació efectivament realitzada, aquells es consideren d'interès general, i aquesta inicialment suficient per a la inscripció, de conformitat amb allò que s'ha establit en l'article 11.b) del Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.
  
Quart
  
La carta fundacional i els Estatuts, continguts en l'escriptura pública de 15 d'octubre de 1997, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual cosa la Fundació pot ser reconeguda, tenint en compte el fi que persegueix segons l'article 3r dels seus Estatuts. Si bé l'últim paràgraf de l'article 11 estatutari relatiu a la representació dels patrons en cas d'impossibilitat d'assistir a alguna reunió del patronat, s'entén per no posat, per considerar-se contrari a allò que s'ha disposat en l'article 13 p. 5 de la Llei 30/94 de Fundacions, que indica expressament que l'exercici del càrrec de patró és personal, i s'estableix com a única excepció quan el dit càrrec recaiga sobre la persona destinada a exercir dita funció per raó del càrrec.
  
Així mateix, s'entendrà per no posat el paràgraf tercer de l'article 16 dels Estatuts, ja que una mera declaració d'un patró no és suficient per a donar plena eficàcia a un contracte, quan aquest està supeditat a una comunicació immediata al Protectorat. (art. 19.2 , Llei 30/94).
  
Cinquè
  
L'expedient ha sigut tramitat per la Direcció General d'Interior de la Conselleria de Presidència, a través del Servei d'entitats Jurídiques, en virtut de les atribucions que té conferides pels decrets 4/1997 i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per L'Ordre de 25 de novembre de 1996, pel que fa a l'estructura administrativa a nivell de Servei.
  
Vistos la Constitució, la Llei 30/94, de 24 de novembre, el Reial Decret 316/96, de 23 de febrer, pel qual s'aprova el Reglament de Fundacions de Competència Estatal, el Decret 60/95, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i la resta de normativa de pertinent aplicació, resolc:
  
Primer
  
Inscriure com a Fundació la denominada "Fundación José i Ana Royo" en el Registre de Fundacions de la Comunitat Valenciana amb el número 291(V) i classificar-la de caràcter benèfic docent. El seu domicili radicarà a València, c/ Castelló, 2.
  
Segon
  
Aprovar els Estatuts per què ha de regir-se la Fundació, elevats a escriptura pública davant del notari de l'il·lustre col·legi de València, Sr. Carlos Pascual de Miguel, en data 15 d'octubre de 1997, amb el número 7330, del seu protocol, amb l'excepció que s'entendrà per no posat el següent: "S'admet no obstant això la representació d'un patró per un altre per a una reunió en concret per impossibilitat d'assistir personalment a aquesta, i s'haurà de formalitzar tal representació per escrit firmat i especial per a cada reunió", que correspon a l'últim paràgraf de l'article 11 dels Estatuts.
  
Així mateix, s'entendrà per no posat el paràgraf tercer de l'article 16 estatutari, que textualment indica: "Bastarà que el Patronat o qui tinga per delegació facultats respecte d'això manifeste, sota la seua responsabilitat en el document formalitzador de l'acte que es tracte, que el que aliena o grava no representa globalment un valor superior a l'últim balanç anual aprovat o que no es tracta de béns o drets de naturalesa mobiliària integrats en el patrimoni dotacional ni directament vinculats al compliment dels fins fundacionals perquè l'acte siga plenament eficaç davant del tercer contractant de bona fe -que es presumeix".
  
Tercer
  
Inscriure en el citat Registre el nomenament del primer Patronat segons figura en l'antecedent de fet quart de aquesta Resolució.
  
Notifiqueu l'actual Resolució, amb l'advertiment que contra aquesta, que no esgota la via administrativa, podrà presentar-se recurs ordinari davant d'aquest òrgan o davant el conseller de Presidència en el termini d'un mes, a comptar des de la data de la seua notificació, de conformitat amb allò que s'ha disposat en el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.